[{"text_idx": "#000000", "text": "Arraio Irratiaren 11. urteurreneko ekitaldiak ostiralean hasiko dira. Maitzaren 12an, gaueko 22:30etatik aurrera Sofa eta Rukula taldeen kontzertua edukiko dugu, Putzuzulon. Sofa Zarauztarrek, berriki grabatu duten diska berria aurkeztuko digute. Rukula Usurbildarrak ere, diska kaleratu zuten 2016an etabertako kantua entzuteko aukera izango dugu."}, {"text_idx": "#000001", "text": "Zarautz/Zumaia aldetik datorren hirukote instrumentala da Sofa: Math rock erritmo dinamikoak, doinu melodikoak eta indarrez betetako koktela energia positiboz konbinatzen dituen taldea. Bi urtez lanean egon ostean, 2014. urtean agertu ziren taulara eta urte haren amaieran grabatu ostean kaleratu zuten bost kantu biltzen zituen \u2018I\u2019 maketa autoekoiztua; Euskal Herrian, penintsulan eta Frantzian hainbat kontzertu eskeintzeko eta talde bezala sendotzeko aukera eman ziena. Oraingoan, prestatu eta mimoz grabatzeko beharrezko izan duten hilabeteetako geldiunearen ostean, beren lehen lan luzearekin datoz bueltan. Karlos Osinaga \u201cTxap\u201d bidelagun, Bonberenean grabatu dute diska hau, eta ezkutuan egindako lana erakusteko irrikaz dira."}]